Na osnovu člana 17 stav 1 i 2, člana 22 stav 2 i člana 23 stav 1 Zakona o zaradama zaposlenih u javnom sektoru („Službeni list CG“, br. 16/16, 83/16, 21/17, 42/17, 12/18, 39/18, 42/18, 34/19, 130/21, 146/21, 92/22 i 152/22, ), člana 38 stav 1 tačka 2 i tačka 29 Zаkоnа о lоkаlnој sаmоuprаvi („Službeni list CG“, br. 02/18, 34/19, 38/20, 50/22 i 84/22), člana 35 stav 1 tačka 29 i člana 38 stav 1 Statuta opštine Nikšić („Službeni list CG – Opštinski propisi“, br. 31/18 i 21/23), nakon dobijanja saglasnosti od Ministarstva finansija broj: 04-430/23-5812/1 od 27. 07. 2023. godine, Skupština opštine Nikšić, na sjednici održanoj \_\_\_\_\_\_\_\_\_\_\_\_\_\_\_ 2023. godine, donijela je

ODLUKU

o izmjeni i dopuni Odluke o zaradama i drugim primanjima

opštinskih službenika i namještenika u Opštini Nikšić

Član 1

U Odluci o zaradama i drugim primanjima opštinskih službenika i namještenika u Opštini Nikšić („Službeni list CG – opštinski propisi“, broj 21/23) u članu 3, u tački 6 dijela tabele koji se odnosi na visoko rukovodni kadar, poslije riječi „informisanje“ dodaju se riječi: “ i Rukovodilac Službe komunalne inspekcije“.

Član 2

U članu 4 st. 1 tač. 11 i st. 2 tač. 6 brišu se.

Član 3

Ova odluka stupa na snagu osmog dana od dana objavljivanja u "Službenom listu CG - Opštinski propisi".

Broj: 01-030-\_\_\_\_\_\_\_\_\_

Nikšić, \_\_\_\_\_\_\_\_\_\_\_ 2023. godine

SKUPŠTINA OPŠTINE NIKŠIĆ

P r e d s j e d n i k

Nemanja Vuković, s.r.

**O B R A Z L O Ž E NJ E**

**PRAVNI OSNOV**:

Pravni osnov za donošenje Odluke o izmjeni i dopuni Odluke o zaradama i drugim primanjima opštinskih službenika i namještenika u Opštini Nikšić sadržan je u odredbama Zakona o zaradama zaposlenih u javnom sektoru („Službeni list CG“, br. 16/16, 83/16, 21/17, 42/17, 12/18, 39/18, 42/18, 34/19, 130/21, 146/21, 92/22i 152/22, ), Zakona o lokalnoj samoupravi („Službeni list CG“, br. 02/18, 34/19, 38/20, 50/22 i 84/22), i Statuta opštine Nikšić ( „Službeni list CG – opštinski propisi“, br. 31/18 i 21/23).

Član 23 stav 1 Zakona o zaradama zaposlenih u javnom sektoru propisuje da se koeficijenti za zarade zaposlenih u lokalnom sektoru utvrđuju u okviru Grupe poslova C iz člana 22 stav 1 tog zakona, aktom nadležnog organa lokalne samouprave, uz prethodno pribavljenu saglasnost Ministarstva, član 22 stav 2 da se za zaposlene iz člana 2 stav 1 tač. 1 i 2 tog zakona, čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika i lokalnih službenika i namještenika, u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijent se utvrđuje Granskim kolektivnim ugovorom, uz saglasnost Vlade, po prethodno pribavljenom mišljenju Ministarstva, član 17 stav 1 da dodatak na osnovnu zaradu zaposlenom za obavljanje poslova na određenim radnim mjestima može biti određen u visini do 30% osnovne zarade, a stav 2 da radna mjesta, način ostvarivanja prava i iznos dodatka iz stava 1 tog člana za lokalne službenike i zaposlene u ustanovi čiji je osnivač lokalna samouprava propisom nadležnog organa lokalne samouprave uz saglasnost Ministarstva.

Član 38 stav 1 tačka 2 Zаkоnа о lоkаlnој sаmоuprаvi propisuje da skupština donosi propise i druge opšte akte a tačka 29 da skupština donosi odluku o zaradama lokalnih službenika i namještenika.

Član 35 stav 1 tačka 29 Statuta propisuje da Skupština donosi odluku o zaradama lokalnih službenika i namještenika a član 38 stav 1 propisuje akta koja Skupština donosi u vršenju poslova iz svog djelokruga.

RAZLOZI ZA DONOŠENJE:

Skupština opštine Nikšić je, na sjednici održanoj 27.04.2023. godine, donijela Odluku o zaradama i drugim primanjima opštinskih službenika i namještenika u Opštini Nikšić. U međuvremenu je predsjednik Opštine donio Odluku o izmjenama i dopunama Odluke o organizaciji i načinu rada lokalne uprave Opštine Nikšić, kojom je, između ostalog, formirana Služba komunalne inspekcije. Obzirom da u postojećoj Odluci o zaradama nije utvrđen koeficijent za rukovodioca te službe, to se ukazala potreba za dopunom iste.

Kako se pristupilo radu na ovoj odluci, ocijenjeno je opravdanim brisanje tačaka navedenih u članu 2, jer su se stvorile nedoumice u primjeni Odluke. Naime, pojedini zaposleni su smatrali da imaju pravo na sabiranje dodatka na zaradu po dva osnova, što nije u duhu Odluke, pa je predloženo da se nedoumica otkloni na navedeni način.

**SADRŽAJ ODLUKE:**

Članom 1 ove odlukeje izvršena dopuna u članu 3 Odluke, na koji način su se stekli uslovi za utvrđivanje zarade rukovodiocu novoformirane Službe komunalne inspekcije, članom 2 su brisane dvije tačke člana 4 Odluke, a članom 3 je propisano stupanje na snagu ove odluke.

Na predloženi tekst ove odluke je Ministarstvo dalo saglasnost aktom broj: broj: 04-430/23-5812/1 od 27. 07. 2023. godine.

Sa svega izloženog predlažemo da Skupština usvoji ovakav tekst odluke.

SEKRETARIJAT ZA FINANSIJE, RAZVOJ I PREDUZETNIŠTVO

SEKRETAR

Zoran Šoškić,s.r.